section_heading: Konfiguracija staze
paragraph_text: Istanbul Park jedna je od najboljih kreacija Hermana Tilkea koja sadrži promjene visine, različite vrste zavoja, dugi pravac i fantastični zavoj broj 8 s četiri vrha koji je bio jedan od najvećih izazova u sezoni. Staza ima dobru mješavinu sporih, srednje brzih i brzih zavoja, ali spori zavoji ipak dominiraju – riječ je o zavojima broj 1, 4, 5, 9/10, 12, 13 i 14, srednje spori zavoj je zavoj broj 7, a brzi su jedino zavoji broj 3 i zavoj broj 8 koji je sada postao period punoga gasa za sve bolide, barem kada je riječ o kvalifikacijama. Zbog dugoga stražnjega pravca razlomljenog blagim 11. zavojem koriste se srednje ili srednje visoke downforce postavke, a startno ciljni pravac jedan je od kraćih u kalendaru Formule 1.<ref> Najava VN Turske - Povratak u Istanbul nakon 2011. MAXF1 Objavljeno 29. kolovoza 2019. Pristupljeno 14. studenog 2020.